Referat fra mødet i lokalrådet tirsdag den 5. maj 2015 kl. 19.30

Referaterne fra mødet den 2.03.2015 og fra generalforsamlingen den 25.03.2015 blev godkendt.

Siden sidst - grenplads

 Hanne fortalte om ”udviklingen” i forbindelse med truslerne om

 lukning af grenpladser i nogle af de mindre lokalsamfund og de protester, der i den forbindelse har været.

 Tønder Forsyning opererer med nogle alternative planer, bl.a. er der et forslag gående ud på, at den enkelte husstand kan søge om opstilling af en 240 liters container til haveaffald.

 Endvidere er der et forslag om opstilling af en container til haveaffald efter forudgående annoncering 4 x årligt.

 Spørgsmålet er, hvad der kommer til at ske fremover. Repræsentanter for lokalrådet tager en kontakt til kommunen med henblik på at få en

 dialog i gang.

 - landsbyfolderen

 Landsbyfolderen er p.t. hos grafikeren og ventes tilbage til korrektur

 i løbet af kort tid.

 - landsbyfilm

 Der bliver desværre ingen film om Sæd-Ubjerg i denne omgang.

 - vigespor ved A 11

 Vejdirektoratet har været i gang med at undersøge krydset og har

 bl.a. lavet en trafiktælling på sidevejene. Der analyseres på tallene,

 og hvis vejdirektoratet vurderer, at der er et behov, bliver vi sat på

 en prioriteringsliste. Vi følger op på sagen.

 - fugleskjul ved Bremsbøl Sø

 Etableringen af et fugleskjul ved Bremsbøl Sø skrider planmæssigt fremad.

 - modtagelse af tilflyttere

 En lille komité sørger for velkomst af nye tilflyttere bl.a. med en

 blomsterbuket. Derimod er der ingen aftale om, at lokalrådet generelt sørger for en buket ved dødsfald.

 - facebook og hjemmeside

 Facebooksiden fungerer godt og er specielt velegnet til kortere og

 hurtige beskeder. Er der flere, der ønsker at være medadministrator/medredaktør af siden, bedes de rette henvendelse

 til Lars T.

 Hjemmesiden kører – bedst på PC, mindre godt på tablet/phone.

 På hjemmesiden bliver indlæggene stående/gemt/arkiveret i længere tid.

Legeplads - tilbud

 De fremsatte tilbud blev præsenteret ved generalforsamlingen.

 - området ? Her har referenten åbenbart været mentalt fraværende

 for en stund. ☺

 - finansiering

 Landdistriktsudvalget har bevilget 30.000 kroner.

 Budgettet for lege/aktivitetspladsen lyder på 111.000 kr.

 Der søges LAG - midler for kr. 55.000.

 Der arrangeres et cykelsponsorløb fredag den 5. juni kl. 16-17.

 Det skulle gerne indbringe et pænt beløb til legepladsen.

 Margit og Hanne fortsætter som en slags ”tovholdere” i forbindelse med legepladsen.

Gangstien - turnus for græsslåning

 Der tages kontakt (Tina, Uwe) til nogle unge mennesker, som kunne have lyst til at tjene en lille skilling ved at slå græs i området.

 - bord, bænk, affaldsstativ

 Bænke og affaldsstativ bliver sat op, der bliver arbejdet på en

 form for – støbt – tyverisikring.

 - etablering af flere gangstier

 Der har fra forskellig side været vist interesse for at få etableret

 flere naturstier. Hanne arbejder videre med det.

 Stærehoteller i Ubjerg

 Der arbejdes videre med ideen, eventuelt med placering af et stærehotel

 i hver ende af byen (Ubjerg)

 Sankt Hans

 Der ligger en pæn stak grene på Christa & Christians mark allerede.

 Med henblik på lovligheden og sikkerheden arbejdes der ud fra kommunens vejledning.

 Der er nedsat et lille hurtigt arbejdende udvalg, som vil tage sig

 af tilrettelæggelsen af årets Sankt Hans-arrangement (Tina, Inger, Lisbeth). Når udvalget om kort tid har holdt sit første møde, offentliggøres dato, tid og sted og indhold på A-skilte, hjemmesiden og på facebook-siden

 Andegården

 Andegården bliver beboet igen i år. Der regnes med 25-30 ænder.

 Folk kan stadig nå at være med, kontakt Lisbeth.

 Nedrivningspulje

 Nedrivningspuljen findes i år og næste år, så stopper den.

 A-skilte

 Der arbejdes sammen med Lars P. på anskaffelse af 4 velegnede A-skilte

 med whiteboard-folie, så vi fremover kan ”skilte” med 2 skilte i Ubjerg

 og 2 i Sæd.

 Eventuelt

 Christian orienterede om situationen i forbindelse med vindmølleprojekter. Repræsentanter for lokalrådet (Christian, Uwe,

 Lars T.) tager en kontakt til politikere i kommunen for at få relevante oplysninger og generelt højne informationsniveauet omkring vindmøller.

 Næste møde

 Næste møde i lokalrådet er aftalt til mandag den 29. juni kl. 19.30

 hos Tina, Grønågade 10.

 Ref. den 6. maj 2015 / Bent